༧དཔལ་རྒྱལ་བ་ཀརྨ་པ་ཨོ་རྒྱན་འཕྲིན་ལས་རྡོ་རྗེ་མཆོག་དགུང་གྲངས་༣༣ལ་ཕེབས་པའི་སྐུའི་འཁྲུངས་སྐར་འཛམ་གླིང་གི་ཡུལ་ལུང་མང་པོའི་ནང་བོད་མིའི་གཙོས་དད་ལྡན་སེར་སྐྱ་མི་མང་གིས་སྲུང་གཙི་ཞུ་བཞིན་ཡོད་པ་ལྟར།དེ་རིང་སྔ་དྲོའི་ཆུ་ཚོད་༩པའི་སྟེང་།བལ་ཡུལ་མཆོད་རྟེན་ཆེན་མོ་བྱ་རུང་ཁ་ཤོར་གྱི་ཉེ་འགྲམ་དིལ་ཡག་ཨི་དམ་དཔའ་རི་བཀྲ་ཤིས་མི་འགྱུར་རྡོ་རྗེ་རྒྱལ་མཚན་གླིང་སྐྱབས་རྗེ་ཟླ་བཟང་རིན་པོ་ཆེ་མཆོག་གི་དགོན་པའི་མདུན་ཐང་དུ།བལ་ཡུལ་མི་མང་ཚོས་དཔལ་རྒྱལ་བ་ཀརྨ་པ་མཆོག་དགུང་གྲངས་༣༣ལ་ཕེབས་པའིི་སྐུའི་འཁྲུངས་སྐར་སྲུང་གཙིའི་མཛད་སྒོ་ཚོགས་ཡོད་པ་དང་།མཛད་སྒོའི་སྐུ་མགྲོན་གཙོ་བོར་ཕྱོགས་བཞུགས་སྤྱི་འཐུས་བཀྲ་ཤིས་དོན་གྲུབ་ལགས་དང་ས་གནས་དོན་གཅོད་ཀྱི་སྐུ་ཚབ་གཉིས་ཀྱི་གཙོས་གཞུང་འབྲེལ་དང་གཞུང་འབྲེལ་མ་ཡིན་པའི་ཚོགས་པ་ཁག་གི་གནད་ཡོད་མི་སྣ་དང་།བལ་ཡུལ་གནས་སྡོད་སེར་སྐྱ་མི་མང་བཅས་འཛོམས་ཡོད་འདུག